Elba

L'Elba (Cec: Labe; Todesc: Elbe; Polac: Łaba) a l'è un fiœm de l'Europa centrala; a l'è long 1.091 km e al quata sota un baxin de pressapoc 148.000 km².
I so sorjent a i inn ind i Montagn dei Gigant, al confin nord-ovest cech, a un' alteza de 1.400 m, da la confluenza de du torent: Bílé Labé e Malé Labé. Despœ al va in direzion sud, pœ al jira a ovest e anc'mo a nord-ovest; ind i kilometer qe i vegnen despœ, al ciapa l'acqua da tri afluent: el Jizera, la Muldava (Vltava) e l'Ohre.
Despœ, passad el confin Cechia-Germania al ciapa una direzion nord-ovest, qe al tegnarà fin a la fin, al bagna Dresda e Meissen e pœ al va denter a la pianura de la Germania setentrionala; qì al bagna, in fila, i citaa de Torgau, Wittenberg, Dessau, Magdeburgh, Wittenberge, Amburgh, Holstein prim de butar-s denter ind el Mar del Nord arent a Cuxhaven. Ind qel toc qì al ricev i fiœm Mulde, Saale, Elster Negher, Havel e Elde.
L'Elba a l'è colegad, cont una red de canal navigabel, a i plussee grand bande produtiv todesc.

Quand a g'era anc'mò la Germania Orientala, l'Elba al marcava per un toc el cunfin cont la part ovest; qell lì a l'è minga stait però l'uneg confin marcad dal fiœm, vist qe a l'era anca el limit oriental de l'imper de Carlo Magn.

Categoria:Fium de la Cechia
Categoria:Fium de la Germania